open-index/open-wikipedia-markdown huggingface dataset:
লেভ!

**লেভ!** () একটি ১৭০ মিটার উচ্চতার কাচের ভাস্কর্য। এটি সুইডেনের উমিয়া ও হাগা জেলার পথচারী ও সাইকেলের টানেলে অবস্থিত। ১৭ই নভেম্বর, ২০১২ সালে উমিয়া কেন্দ্রীয় স্টেশন ও শরতের আলো উৎসবের সময় এটির উদ্বোধন হয়েছিল।

## ইতিহাস
উমিয়া পৌরসভা সুইডীয় সড়ক প্রশাসনের সাথে একত্রে এরূপ একটি চিত্রকলা নির্মাণের সিদ্ধান্ত গ্রহণ করেন। নব্যনির্মিত কেন্দ্রীয় স্টেশন উদ্বোধনের আগেই এর নির্মাণ করার কথা ভাবা হয়। মূলত সারা লিডম্যান সোসাইটিই এর কাজ শুরু করেন। তিনি স্টকহোমের কুইন স্ট্রীটের ওপর স্ট্রিন্ডবার্গের উক্তি দেখেই উজ্জ্বীবিত হন এবং উমিয়ার পৌরসভাকে এরকমই কিছু একটা করতে বলেন। শহরের অন্যতম শিল্পী লার্স সাহলিন বিষয়টিকে স্টকহোমের এফএ+-এর কাছে নিয়ে যায় যারা শ্বেত স্থপতিদের সাথে নতুন রেলপথের নকশা করেছিলেন। তারা টানেলের পুরো আবহটাকে আরো সম্প্রসারিত করে নতুন ধাঁচে নির্মাণের কথা ভাবেন -  যেন আরো উপভোগ্য পরিবেশের সৃষ্টি হয়।

*Konstverket i den nya stationen skapar ett nytt stadsrum i Umeå. Konstverket smyckar inte den nya Hagatunneln utan omfamnar och ÄR den nya tunneln*.-চারুকলা বিভাগ, উমিয়া পৌরসভা।


*লেভ!* বুয়েনস আইরেস-এ জর্জ লুইস বোর্গেস-এর উক্তি নিয়ে গঠিত। এরয়াগে স্টকহোমের কুইন স্ট্রিটে স্ট্রিন্ডবার্গের উক্তি এবং অসলোতে কার্ল জোহানস গেটের উক্তির কাজ সমাপ্ত হয়েছিল।

## তথ্যসূত্র

বিষয়শ্রেণী:কাচশিল্প
বিষয়শ্রেণী:উমিয়ার পাবলিক শিল্প
বিষয়শ্রেণী:উমিয়ার পর্যটক আকর্ষণ
ফেতহুল্লাহ গুলেন

**মো. ফেথুল্লাহ গিউলেন** বা **ফেতুল্লাহ গুলেন**(ইংরেজি:**Fethullah Gulen**) (জন্ম ২৭ এপ্রিল ১৯৪১-২০ অক্টোবর ২০২৪) হলেন একজন তুর্কি ধর্মপ্রচারক, লেখক, শিক্ষক, মুসলিম চিন্তাবিদ এবং রাজনীতি ব্যক্তিত্ব। বর্তমানে তিনি যুক্তরাষ্ট্রের পেনসিলভানিয়ায় স্বেচ্ছানির্বাসিত অবস্থায় বসবাস করছেন। তিনি তুরস্কের গুলেন আন্দোলনের প্রতিষ্ঠাতা।

গুলেন সাইদ নুসরির শিক্ষায় অনুপ্রাণিত হয়ে সুন্নি/হানাফি ইসলামের মধ্যমপন্থী সংষ্করণ শিক্ষা দেন এবং এর আধুনিকীকরণ করে থাকেন। তার এই ধর্মপ্রচার পন্থা পরবর্তীতে তুরষ্কের একটি বিশাল ধর্মীয় রাজনৈতিক আন্দোলনে রূপ নেয় যেটি গুলেন আন্দোলন নামে পরিচিত।

গুলেন সন্ত্রাসের বিরোধিতা করেন, তুর্কী ধর্মনিরপেক্ষতার বিরোধিতা করেন, কিন্তু বিভিন্ন ধর্মের মানুষের মাঝে যোগাযোগকে সমর্থন করেন। তিনি ভ্যাটিকান ও কিছু ইহুদী সংগঠনের মধ্যে বেশ কিছু উল্লেখযোগ্য সংলাপের ব্যবস্থা করেছিলেন।

প্রাথমিক জীবনে ইসলামের কারণে জনপ্রিয়তা অর্জনকারী এই ব্যক্তি পরবর্তীতে পশ্চিমা, জায়োনবাদী এবং সেকুলারদের হয়ে কাজ করার অভিযোগে অনেকবার বিতর্কিত হয়েছেন। তুরস্কের বর্তমান রাষ্ট্রপতি রেজেপ তাইয়িপ এরদোয়ানের দল জাস্টিস অ্যান্ড ডেভেলপমেন্ট পার্টি এর সাথে প্রথম দিকে ভাল সম্পর্ক থাকলেও ধীরে ধীরে সেই সম্পর্কে ফাটল ধরে। এমন কি ২০১৬ সালে রেজেপ তাইয়িপ এরদোয়ান সরকারের বিরুদ্ধে পরিচালিত সামরিক অভ্যুত্থানেও ফেতুল্লাহ গুলেনের গুলেন মুভমেন্টের অনেক কর্তাব্যক্তিও জড়িত ছিল অভিযোগ রয়েছে। যার কারণে ফেতুল্লাহ গুলেন স্বেচ্ছায় যুক্তরাষ্ট্রে নির্বাসিত হন এবং ২০১৭ সালে তার তুর্কি নাগরিকত্ব বাতিল করা হয়।

## আরও দেখুন
* দাওয়াত
* মুসলিম দাওয়াতীদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৪১-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:তুর্কি ভিন্নমতাবলম্বী
বিষয়শ্রেণী:সন্ত্রাসের অভিযোগে পলাতক
বিষয়শ্রেণী:সুন্নি মুসলিম পণ্ডিত
বিষয়শ্রেণী:নাস্তিকতার সমালোচক
বিষয়শ্রেণী:ইসলাম ও রাজনীতি
বিষয়শ্রেণী:রাষ্ট্রহীন ব্যক্তি
বিষয়শ্রেণী:মুফাসসির
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:২১শ শতাব্দীর ইসলামের মুসলিম পণ্ডিত
মারিয়েমসাংআর্না

**মারিয়েমসাংআর্না** সুইডেনের উমিয়ার মারিয়েম ও স্ট্যান্ডস্লিডেনের মাঝে অবস্থিত একটি সবুজ অঞ্চল। এই অঞ্চল বড় লন দ্বারা পরিচিত। এই পার্কটি ছোট একটি নদী ও কয়েকটি পুকুর নিয়ে গঠিত যা সাধারণ গ্রীষ্মে হাঁসের বাসভূমিতে পরিণত হয়। ১৯৭৪ সাল থেকে প্রতিবছরই মারিয়েম রাউন্ডারস এসিড-এর আয়োজন করে থাকে।

## গলফ অঞ্চল
মারিয়েমে উমিয়া ডিস্ক গলফ ক্লাব অবস্থিত। এটি ১৮টি গর্ত নিয়ে গঠিত। এখানের প্রতিষ্ঠানের মাধ্যমেই সীমানা ঠিক রাখা হয় এবং সাধারণের জন্য উন্মুক্ত রাখা হয়। ১৯৮০ সালে এই সীমানা ঠিক করা হয় এবং মাত্র ৯টি গর্ত ছিল। কিন্তু কয়েক বছরের মধ্যেই ১৮টি গর্ত প্রস্তুত করা হয়। ২০১১ সালের এক রৌদ্রোজ্জ্বল দিনে এখানে প্রায় ৫০০ জন মানুষের জমায়েত হয়েছিল। ধীরে ধীরে এখানে লোকজমায়েত বেড়ে যাচ্ছে।

## তথ্যসূত্র

বিষয়শ্রেণী:সুইডেনের পার্ক
ক্লাববোলে ক্র্যাফটভার্ক

thumb|কিউভিস্ট এন্ড গিজার্স কর্তৃক অঙ্কিত পাওয়ার প্ল্যান্টের টার্বাইনের ছবি।

**ক্লাববোলে ক্র্যাফটভার্ক** () হল উত্তর সুইডেনের উমিয়া শহরে অবস্থিত একটি শক্তি উৎপাদন কেন্দ্র। ১৮৯৯ সালে প্রতিষ্ঠিত এই কেন্দ্র ১৯৫৮ সাল পর্যন্ত বিদ্যুৎ সরবরাহ করেছে। ক্লাববোলে ক্র্যাফটভার্ক বর্তমানে উমে নদীর দক্ষিণ পাড়ের ক্লাববোলে গ্রামের নিচে অবস্থিত একটি জাদুঘর। উমিয়া থেকে প্রায় ৭ কিমি দূরে রয়েছে এটি।

## ইতিহাস
১৫০০ সালের দিকে ক্লাববোলেফোর্সেন-এ একটি পানিকল ছিল যা ময়দা তৈরি ও করাতকে ধার দেবার জন্য ব্যবহৃত হত। উমিয়ার কেন্দ্রে একটি বাষ্পীয় শক্তিকেন্দ্র ছিল কিন্তু ১৮৯২ সালে একে স্থানান্তরিত করা হয় এবং উমিয়া শহর ১৮৯৭ সালে এখানে একটি জলবিদ্যুত প্রকল্প তৈরির কথা ভাবেন। আর্বোগার প্রকৌশল প্রতিষ্ঠান কিউভিস্ট এন্ড গিজার্স এর উপঠিকা করেন। কিউভিস্ট এন্ড গিজার্স নকশা, প্রকৌশলীর কাজ করেন এবং ৪০০ কিলোওয়াটের দুইটি অংশে প্রতিষ্ঠানকে বিভক্ত করার কথা ভাবেন। এর সাথে আরও দুটো অংশের জন্য স্থান থাকবে।

অর্থনৈতিক কারণে এবং কুংসাদ্রা (পানিপথ বন্ধের বিরোধমূলক পুরাতন আইন) এর কারণে ঝর্ণার পুরো স্থান ক্ষতিগ্রস্ত হয়নি। এর পরিবর্তে একটি নির্দেশক (ডাইভার্টার) নির্মাণ করা হয় যা শক্তিকেন্দ্রে দিকে একটি পানির উৎস তৈরি করেন।
৬ই ডিসেম্বর, ১৮৯৯ সালে শক্তিকেন্দ্রটি প্রথমবারের মত উমিয়াতে শক্তি সরবরাহ করে। এর কয়েক সপ্তাহ পরে স্ল্যাশজনিত কারণে একটি পুনঃসঙ্গঠনশীল সমস্যার সৃষ্টি হয়। এর কারণ ছিল কেন্দ্রটি ঝর্ণার নিচের দিকে ছিল, নরফোরস ও ক্লাববোলের মাঝখানে যেখানে পানি ঠান্ডা হয়ে শীতল হয়ে যায়।

নদী প্রতি সেকেন্ডে ৪৩০ কিউবিক মিটার পানি ছাড়লেও এই কেন্দ্র কেবল প্রতি সেকেন্ডে ১০ কিউবিক মিটার পানিই ব্যবহার করতে পারত। এ কারণে ঝর্ণার পানির উৎস থেকে আরও অধিক সুবিধা পাবার উদ্দেশ্যে ১৯০৪ সালে ২০০ কিলোওয়াট ক্ষমতাসম্পন্ন তৃতীয় কেন্দ্র নির্মিত হয়। অ্যাক্সেল রুডলফ বার্গম্যান এরপরে ইট ও কনক্রিট দিয়ে একটি নতুন কেন্দ্র নির্মাণ করেন যা আগের কেন্দ্রের পরপরই অবস্থিত ছিল। ২৮শে মে, ১৯১০ সালে নতুন কেন্দ্রটির কাজও শেষ হয় এবং ১৯১৪ সালে একটি ছোট সম্প্রসারণও নির্মিত হয়। এরমধ্যে উমিয়া পৌরসভা রাষ্ট্রীয় মালিকানাধীন কোম্পানি ভ্যাটেনফলকে নরফোর্সেনে একটি কেন্দ্র নির্মাণ করতে বলেন। তবে দ্বিতীয় বিশ্বযুদ্ধ চলাকালীন ও তার পরে এই প্রকল্পের জন্য কোনরূপ অর্থ অবশিষ্ট ছিল না এবং তাই ১৯৩১ সালে পুনরায় ক্লাববোলে সম্প্রসারিত হয়। শেষ পর্যন্ত ১৯৫৮ সালে নরফোর্সেনে রাষ্ট্রীয় মালিকানাধীন কোম্পানি স্টোরনরফোরস শক্তিকেন্দ্র উদ্বোধিত হয়। এই কেন্দ্রে নতুন প্রযুক্তির ফলে ধীরে ধীরে ক্লাববোলে কেন্দ্রটি ধ্বংসপ্রাপ্ত হয়। পুরাতন যন্ত্রপাতি সহ অন্যান্য বস্তু এখন একটি বিদ্যুৎ কেন্দ্র জাদুঘর হিসেবে এখানে রয়েছে। এটি উমিয়া শক্তিকেন্দ্রর অংশ হিসেবে কাজ করে।

## তথ্যসূত্র

### সাহিত্য
*
*
*
* 

বিষয়শ্রেণী:সুইডেনের হাইড্রোইলেকট্রিক শক্তি উৎপাদন কেন্দ্র
বিষয়শ্রেণী:উমিয়া
মদিনা ইসলামী বিশ্ববিদ্যালয়

**মদিনা ইসলামি বিশ্ববিদ্যালয়** () সৌদি আরব মদিনায় অবস্থিত একটি পাবলিক বিশ্ববিদ্যালয়। এটি বিশ্বের সেরা ইসলামি বিশ্ববিদ্যালয়গুলির মধ্যে অন্যতম। ১৯৬১ সালে সৌদি সরকারের একটি রাজকীয় ফরমান জারির মাধ্যমে এটি প্রতিষ্ঠিত হয়। বিশ্ববিদ্যালয়টি ইসলামের মূল আকিদা ওয়াহাবি–সালাফি মতাদর্শ যা শেষ নবী মুহাম্মাদ সাল্লাল্লাহু আলাইহি ওয়াসাল্লাম এবং তার সাহাবিদের আর্দশ ধারণ করে এবং বিশ্বজুড়ে সালাফিবাদী ধর্মতাত্ত্বিক, পণ্ডিত ও প্রচারকদের ছড়িয়ে দিতে গুরুত্বপূর্ণ ভূমিকা পালন করে।

বিশ্ববিদ্যালয় কেবল মুসলিম পুরুষ শিক্ষার্থীদের শিক্ষাদান করে থাকে। বিখ্যাত ইসলামী পন্ডিত মওদুদী (রাহি.) বিশ্ববিদ্যালয়টির প্রতিষ্ঠা ও পরিচালনায় জড়িত ছিলেন।

## শিক্ষা কার্যক্রম
বিশ্ববিদ্যালয়ের শিক্ষার্থীরা শারীয়াহ কুরআন, দাওয়াত বা উসূল আল দ্বীন, হাদীস এবং আরবি বিষয়ে পড়তে পারবে। বিশ্ববিদ্যালয় থেকে স্নাতক, স্নাতোকত্তর ও ডক্টরেটে তিন শ্রেণীতে শিক্ষাদান ও ডিগ্রী প্রদান করা হয়। বিশ্ববিদ্যালয় এর শাখা, কলেজ অব শরী'আহ তে ইসলামিক আইন বিষয়ে ক্লাস শুরু করার মাধ্যমে এর প্রথম পাঠ কার্যক্রম শুরু হয়েছিল। যে কোন মুসলিম ব্যক্তি স্কলারশিপ প্রোগ্রামের মাধ্যমে এই বিশ্ববিদ্যালয়ে ভর্তি হতে পারবে। বিশ্ববিদ্যালয়ে শিক্ষার্থীদের জন্য আবাসন ব্যবস্থা রয়েছে এবং বিশ্ববিদ্যালয় শিক্ষার্থীর থাকার জন্য আনুষঙ্গিক ব্যয়ভার বহন করে।

## প্রাক্তন শিক্ষার্থীবৃন্দ
* আব্দুল আজিজ আল হারবি - বর্তমানে উম্ম আল-ক্বুরা বিশ্ববিদ্যালয়ের একাডেমিক বোর্ডের সদস্য 
* বিলাল ফিলিপস - কানাডার ইসলামী চিন্তাবিদ ও লেখক
*মুফতি মেঙ্কহলেন একজন বিখ্যাত মুসলিম শিক্ষাবিদ, ইসলাম প্রচারক ও বক্তা।   
*আবু বকর মুহাম্মাদ যাকারিয়া তিনি ইসলামী বিশ্ববিদ্যালয়, বাংলাদেশ-এ আল-ফিকহ এন্ড লিগ্যাল স্টাডিজ (এল.এল.বি) বিভাগের অধ্যাপক হিসেবে নিয়োজিত আছেন। তিনি বাংলা ভাষায় তাফসীরে জাকারিয়া নামে একটি তাফসীর লিখেছেন, যা সৌদি আরব থেকে প্রকাশিত হয়েছে। এছাড়াও তিনি বহু বই লিখেছেন।
* আবু উসামাহ - ইংল্যান্ডের বার্মিংহামের গ্রীন লেন মসজিদের ইমাম  
* ইয়াসির ক্বাদি - লেখক এবং আল-মাগরিব ইন্সটিটিউটের একাডেমিক অ্যাফেয়ার্স বিভাগের ডিন
* মুহাম্মদ আলশরীফ - আল-মাগরিব ইন্সটিটিউটের প্রতিষ্ঠাতা 
* ইয়াসের বিরজাস - আল-মাগরিব ইন্সটিটিউটের নির্দেশক
* এহসান এলাহি জহির - পাকিস্তানি স্কলার ও লেখক 
* রাবি আল মাজখালি - ধর্মীয় বিজ্ঞ চিন্তাবিদ
* আতিক আহমেদ খান - জম্মু ও কাশ্মীরের রাজনীতিবিদ 
* ফায়েজ মুহাম্মদ - লেবানিজ বংশোদ্ভুত অস্ট্রেলীয় মুসলিম দা'ঈ
* সৈয়দ আবু বকর জাকারিয়া - ঘানার ইসলামী চিন্তাবিদ, লেকচারার এবং তামেলের আনবারিয়া মুসলিম সম্প্রদায়ের নেতা 
* সফিউর রহমান মোবারকপুরী - স্কলার এবং আর্-রাহীকুল মাখতূম নামক বিখ্যাত সীরাতগ্রন্থের লেখক

## আরও দেখুন
* মুসলিম শিক্ষা সংস্থা
* আল-আজহার বিশ্ববিদ্যালয়
* সৌদি আরবের বিশ্ববিদ্যালয়ের তালিকা
* আল-মারকাযুল ইসলামী আস-সালাফী

## তথ্যসূত্র

## বহিঃসংযোগ
* Official University Website (English and Arabic)
* Official Website of The University's British Students  (English)

বিষয়শ্রেণী:মদিনা ইসলামী বিশ্ববিদ্যালয়
বিষয়শ্রেণী:সৌদি আরবের ইসলামি বিশ্ববিদ্যালয় ও মহাবিদ্যালয়
বিষয়শ্রেণী:১৯৬১-এ সৌদি আরবে প্রতিষ্ঠিত
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সৌদি আরবের বিশ্ববিদ্যালয় ও মহাবিদ্যালয়
বিষয়শ্রেণী:সালাফি ইসলামী বিশ্ববিদ্যালয় ও মহাবিদ্যালয়
বিষয়শ্রেণী:১৯৬১-এ প্রতিষ্ঠিত বিশ্ববিদ্যালয় ও কলেজ
মাওয়ালি

**মাওয়ালি** বা *মাওয়ালা* () হল একটি ধ্রুপদি আরবির একটি পরিভাষা যা দ্বারা অনারব মুসলিমদের বোঝানো হত। উমাইয়া খিলাফতের সময় বিপুল সংখ্যক অনারব যেমন পারসিয়ান, আফ্রিকান, তুর্কি ও কুর্দি ইসলাম গ্রহণ করলে এই পরিভাষাটি গুরুত্ববহ হয়ে উঠে। নতুন ইসলাম গ্রহণকারীদের কারণে গোত্রীয় আরব সমাজে কিছু সামাজিক জটিলতা সৃষ্টি হয়। এর সমাধান হিসেবে অনারবদের আরব পৃষ্ঠপোষক ব্যবস্থা চালু করা হয়। এই মুসলিমদেরকে অমুসলিমদের জন্য প্রযোজ্য জিজিয়া নামক কর দিতে হত এবং তারা সরকার ও সামরিক বাহিনীতে স্থান পেত না। এ অবস্থা উমাইয়া খিলাফতের শেষ অবধি চালু ছিল। খোরাসান ও পারস্যে আরবরা সরকার ও সেনাবাহিনীর অধিকাংশের উচ্চপদে আসীন ছিল। ফলে অনেক মাওয়ালি কায়সানি শিয়াদের কর্মকাণ্ডে প্ররোচিত হয়ে উমাইয়া বিরোধি কার্যকলাপ শুরু করে।

## সমাপ্তি
৭৫০ খ্রিষ্টাব্দের আব্বাসীয় বিপ্লবের ফলে আরবরা থাকা রাজনৈতিক ও সামাজিক সুবিধা হারিয়ে ফেলে। বিপ্লবের মূল চরিত্র আবু মুসলিম খোরাসানি ছিলেন ইস্ফাহানে জন্ম নেয়া একজন পারসিয়ান। উমাইয়াদের কাজ স্থানীয়দের মধ্যে বিতৃষ্ণা জন্ম দিয়েছিল। অন্যায় করারোপের কারণে পারসিয়ানরা কাছে আরবদের অপছন্দ করা শুরু করে। নবম শতকে আব্বাসীয়দের সময় সেনাবাহিনীতে অনারবরা উল্লেখযোগ্য অংশ হয়ে উঠে। মাওয়ালি প্রথা বন্ধ করে দেয়া হয়। কিন্তু সেনাবাহিনী তুর্কিদের নিয়ে গঠনের মাধ্যমে তা রাজনৈতিক গুরুত্ব পায়। উসমানীয় যুগেও এ ধারা অব্যাহত ছিল। এ জাতিগত গোষ্ঠীগুলোর ক্ষমতায় আরোহণের মাধ্যমে আব্বাসীয় খলিফার ক্ষমতা বাগদাদে সীমাবদ্ধ হয়ে পড়ে।

হানাফি মাজহাবের ইমাম আবু হানিফা আব্বাসীয় বিপ্লবের সময় জীবিত ছিলেন। তার একটি উক্তি ছিল: "নতুন ধর্মান্তরিত তুর্কির ঈমান আর হেজাজের আরবের ঈমান অবিকল এক"।

## মাওয়ালির অর্থ (موالي)
মূল শব্দ মাওয়ালা ("মাওয়ালি"র একবচন) বলতে বোঝায় আত্মীয়, মিত্র বা বন্ধু হিসেবে সমমাত্রিক সম্পর্ক। কিন্তু এসময় এর অর্থ বদলে গিয়ে প্রভু, অভিভাবক এরূপ অসমান সম্পর্ক বোঝানো হত।
مولاমাওলা শব্দের বিপরীত হলো موالي মাওলা শব্দের অর্থ হলো নেতা,আশ্রয়দাতা বা অভিভাবক;আর মাওয়ালি শব্দের অর্থ হলো আশ্রিত।উমাইয়া যুগের আরব শাসকগণ "সকল মুসলমান ভাই ভাই"মহানবি সা:এর এই বাণীর পরিবর্তে অনারব মুসলমানদেরকে আশ্রিত হিসেবে অমুসলমান জিম্মির মতো ও নিজেদেরকে আশ্রয়দাতা শাসক শ্রেণীর বলে ভাবতে লাগলেন।

## আরও দেখুন
*ইরান বিরোধী মনোভাব
*জিম্মি
*জিজিয়া
*মাওলা
*আজম
*শুবিয়া

## তথ্যসূত্র

## উৎস
*Hourani, Albert. *A History of the Arab People* . Chapter 1. 
*Mas'udi. * The Meadows of Gold* Trans. and Eds. Paul Lunde and Caroline Stone.

## গ্রন্থপঞ্জি
* Conversion and Poll-Tax in Early Islam, D.C. Dennett, Cambridge 1950
* The Encyclopaedia of Islam, second edition
* Slaves on Horses, P. Crone, Cambridge 1980

## বহিঃসংযোগ
*Mawali definition

বিষয়শ্রেণী:ইসলামি পরিভাষা
বিষয়শ্রেণী:নৃ-সাংস্কৃতিক উপাধি
বিষয়শ্রেণী:ধর্ম ও জাতিগোষ্ঠী
দানিয়েল পাসারেয়া

**দানিয়েল আলবের্তো পাসারেয়া** (, জন্ম ২৫ মে ১৯৫৩) একজন প্রাক্তন আর্জেন্টিনীয় ফুটবল সেন্টার ব্যাক এবং আর্জেন্টিনা ও উরুগুয়ে জাতীয় দলের প্রাক্তন ম্যানেজার। তিনি ১৯৭৮ বিশ্বকাপে আর্জেন্টিনা দলের অধিনায়ক হিসেবে দায়িত্ব পালন করেন, যারা সেবার শিরোপা জিতে। তিনি ৪ বছর যাবত রিভার প্লেতের প্রেসিডেন্ট ছিলেন। ২০০৯ সালের ডিসেম্বরে নির্বাচনে জয় লাভ করে তিনি এই দায়িত্ব গ্রহণ করেন।

পাসারেয়াকে সর্বকালের অন্যতম সেরা অ্যাটাকিং সেন্ট্রাল ডিফেন্ডার মনে করা হয়। একজন রক্ষণভাগের খেলোয়াড় হওয়া সত্ত্বেও তিনি তার ক্যারিয়ারে ৪৫১ খেলায় ১৩৪ গোল করেন, যা তাকে ফুটবলের সর্বোচ্চ গোলদাতা রক্ষণভাগের খেলোয়াড় হিসেবে গড়ে তোলে। (পরবর্তীতে ডাচ রক্ষণভাগের খেলোয়াড় রোনাল্ট কুমান তার এই রেকর্ড ভেঙ্গে ফেলেন)। ২০০৪ সালে, ফিফার একটি পুরস্কার বিতরণী অনুষ্ঠানে ১২৫ বিখ্যাত জীবিত ফুটবলারদের তালিকায় তার নামও ঘোষণা করা হয়।

## সম্মাননা
### খেলোয়াড় হিসেবে
;রিভার প্লেত
*প্রিমেরা দিবিসিওন আর্জেন্টিনা (৬): ১৯৭৫ মেত্রোপলিতানো ও নাসিওনাল, ১৯৭৭ মেত্রোপলিতানো, ১৯৭৯ মেত্রোপলিতানো ও নাসিওনাল, ১৯৮১ নাসিওনাল

;আর্জেন্টিনা
*ফিফা বিশ্বকাপ (২):১৯৭৮, ১৯৮৬

### ম্যানেজার
;রিভার প্লেত
*প্রিমেরা দিবিসিওন আর্জেন্টিনা (৩): ১৯৮৯–৯০, আপের্তুরা ১৯৯১, আপের্তুরা ১৯৯৩

;মন্তেরেই
*প্রিমেরা দিবিসিওন দে মেক্সিকো (১): ২০০৩

## তথ্যসূত্র

## বহিঃসংযোগ
*Planetworldcup.com প্রোফাইল
*IFFHS Top Division Goal Scorers of all time among defensive Players
*Comprehensive season stats at RSSSF
* Futbol Factory প্রোফাইল (আর্কাইভকৃত)

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল সুইপার
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:ফিফা বিশ্বকাপ বিজয়ী অধিনায়ক
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ফিফা ১০০
বিষয়শ্রেণী:১৯৭৮ ফিফা বিশ্বকাপের খেলোয়াড়
বিষয়শ্রেণী:১৯৮২ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:১৯৭৯ কোপা আমেরিকার খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:ক্লাব আতলেতিকো সারমিয়েন্তো ফুটবলার
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:রিভার প্লেটের ম্যানেজার
বিষয়শ্রেণী:উরুগুয়ে জাতীয় ফুটবল দলের ম্যানেজার
বিষয়শ্রেণী:সেরিয়ে আ-এর ম্যানেজার
বিষয়শ্রেণী:পার্মা এফ.সি. ম্যানেজার
বিষয়শ্রেণী:স্পোর্ত ক্লাব করিন্থিয়ান্স পাউলিস্তা ম্যানেজার
বিষয়শ্রেণী:১৯৯৫ কিং ফাহ্‌দ কাপের ম্যানেজার
বিষয়শ্রেণী:১৯৯৮ ফিফা বিশ্বকাপের ম্যানেজার
বিষয়শ্রেণী:১৯৯৫ কোপা আমেরিকার ম্যানেজার
বিষয়শ্রেণী:১৯৯৭ কোপা আমেরিকার ম্যানেজার
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:১৯৯৬ গ্রীষ্মকালীন অলিম্পিকের পদক বিজয়ী
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:বুয়েনোস আইরেস প্রদেশের ফুটবলার
কেলভিন ফরেস্ট কোয়াট

**কেলভিন ফরেস্ট কোয়াট** স্ট্যানফোর্ড বিশ্ববিদ্যালয় এর ফলিত পদার্থবিজ্ঞান এবং তড়িৎ প্রকৌশল বিভাগের ইমেরিটাস অধ্যাপক।

## জীবনী
কোয়াট ইউনিভার্সিটি অব উটাহ কলেজ অব ইঞ্জিনিয়ারিং থেকে তড়িৎ প্রকৌশলে ১৯৪৪ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৫০ সালে পিএইচডি ডিগ্রি অর্জন করেন। তিনি ১৯৪৯ সালে বেল ল্যাব্‌স এ টেকনিক্যাল স্টাফ হিসেবে যোগদান করেন। তিনি দ্রুতই ইলেক্ট্রনিক্স রিসার্চের বিভাগীয় প্রদান এবং পরে সহযোগী পরিচালক হন। ১৯৫৯ সালে নিউ মেক্সিকোর স্যান্ডিয়া কর্পোরেশনে স্থানান্তরিত হন। তিনি ১৯৬০ সালে এর ভাইস প্রেসিডেন্ট এবং গবেষণার পরিচালক নিযুক্ত হন। ১৯৬১ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞান ও তড়িৎ প্রকৌশল এর অধ্যাপক নিযুক্ত হন। তিনি ১৯৬৯ থেকে ১৯৭২ সাল পর্যন্ত এবং ১৯৭৮ থেকে ১৯৮১ সাল পর্যন্ত ফলিত পদার্থবিজ্ঞান বিভাগের চেয়ারম্যান এর দায়িত্ব পালন করেন। তিনি ১৯৮৫ থেকে ১৯৮৬ সাল পর্যন্ত তড়িৎ প্রকৌশলের ভারপ্রাপ্ত চেয়ারম্যান এর দায়িত্ব পালন করেন। ১৯৭২ থেকে ১৯৭৪ সাল পর্যন্ত এবং ১৯৮২ থেকে ১৯৮৩ সাল পর্যন্ত স্কুল অব হিউম্যানিটিজ অ্যান্ড সায়েন্স এর সহযোগী ডীনের দায়িত্ব পালন করেন। 

## পুরস্কার ও সম্মাননা
* ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
* ফেলো, আমেরিকান অ্যাকাডেমি অব আর্টস অ্যান্ড সায়েন্সেস
* সদস্য, ন্যাশোনাল অ্যাকাডেমি অব ইঞ্জিনিয়ারিং, ১৯৭০
* সদস্য, ন্যাশোনাল অ্যাকাডেমি অব সায়েন্সেস, ১৯৭৫
* আইইই মরিস এন লিয়েবম্যান অ্যাওয়ার্ড, ১৯৮১
* আইইই মেডেল অব অনার, ১৯৮৮

## তথ্যসূত্র

বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:১৯২৩-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন উদ্ভাবক
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
জৌয়ৌ কাঞ্জির তালিকা

**জৌয়ৌ কাঞ্জি** তালিকায় সর্বমোট ২,১৩৬টি কাঞ্জি অক্ষর রয়েছে। সংক্ষিপ্ততার জন্য প্রতি কাঞ্জির জন্য  শুধুমাত্র একটি ইংরেজি অনুবাদ দেওয়া হল। শ্রেণী স্তম্ভ দ্বারা দেখানো হয়েছে কোন অক্ষর প্রাথমিক বিদ্যালয়ে শেখানো হয়, যার মধ্যে S-এর অর্থ হল মাধ্যমিক বিদ্যালয়ে পড়ানো হয়। এই তালিকা ওন'য়োমি এবং কুন'য়োমি নামক দুই রকম জাপানী পাঠ অনুযায়ী সাজানো হয়েছে। কুন'য়োমি পাঠে কাঞ্জি থেকে ওকুরিগানা পৃথক করার জন্য হাইফেন ব্যবহার করা হয়েছে। শিঞ্জিতাই শব্দের অর্থ নতুন বা বর্তমানের ব্যবহৃত কাঞ্জি অক্ষর এবং ক্যুউজিতাই শব্দের অর্থ পুরানো কাঞ্জি অক্ষর বা বর্তমানে অব্যবহৃত। এই তালিকায় কেবলমাত্র জাপান সরকার কর্তৃক গৃহীত কাঞ্জি অক্ষর স্থান পেয়েছে। তালিকাটিতে অপ্রচলিত পাঠগুলি বন্ধনীর ভেতরে স্থান দেখানো হয়েছে।

## তালিকা

## তথ্যসূত্র

বিষয়শ্রেণী:কাঞ্জি
বিষয়শ্রেণী:ভাষাবিজ্ঞানের তালিকা
বিষয়শ্রেণী:জাপানি লিখন পদ্ধতি
ইরান জাতীয় ফুটবল দল

**ইরান জাতীয় ফুটবল দল** (, , ) হচ্ছে আন্তর্জাতিক ফুটবলে ইরানের প্রতিনিধিত্বকারী পুরুষদের জাতীয় দল, যার সকল কার্যক্রম ইরানের ফুটবলের সর্বোচ্চ নিয়ন্ত্রক সংস্থা ইরান ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪১ সালের ২৬শে আগস্ট তারিখে, ইরান প্রথমবারের মতো আন্তর্জাতিক খেলায় অংশগ্রহণ করেছে; আফগানিস্তানের কাবুলে অনুষ্ঠিত ইরান এবং আফগানিস্তানের মধ্যকার উক্ত ম্যাচটি ০–০ গোলে ড্র হয়েছে।

৭৮,১১৬ ধারণক্ষমতাবিশিষ্ট আজাদী স্টেডিয়ামে *ফার্সি তারা* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরানের রাজধানী তেহরানে অবস্থিত। বর্তমানে এই দলের ম্যানেজারের দায়িত্ব পালন করছেন দ্রাগান স্কোচিচ এবং অধিনায়কের দায়িত্ব পালন করছেন ট্র্যাক্টরের রক্ষণভাগের খেলোয়াড় এহসান হাজসাফি।

ইরান এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৮ ফিফা বিশ্বকাপের ফাইনালে পৌঁছানো, যেখানে তারা ১টি ম্যাচে ড্র করে ১ পয়েন্ট নিয়ে পয়েন্ট টেবিলে চতুর্থ স্থান লাভ করে উক্ত আসর হতে বিদায় নিয়েছিল। অন্যদিকে, এএফসি এশিয়ান কাপে ইরান অন্যতম সফল দল, যেখানে তারা ৩টি (১৯৬৮, ১৯৭২ এবং ১৯৭৬) শিরোপা জয়লাভ করেছে। এছাড়াও, ইরান এপর্যন্ত ৪ বার (২০০০, ২০০৪, ২০০৭ এবং ২০০৮) ডাব্লিউএএফএফ চ্যাম্পিয়নশিপের শিরোপা জয়লাভ করেছে।

জাভাদ নেকুউনাম, আলী দাই, আলী করিমি, সর্দার আজমুন এবং করিম আনসারিফার্ডের মতো খেলোয়াড়গণ ইরানের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৫ সালের আগস্ট মাসে প্রকাশিত র‌্যাঙ্কিংয়ে ইরান তাদের ইতিহাসে সর্বোচ্চ অবস্থান (১৫তম) অর্জন করে এবং ১৯৯৬ সালের মে মাসে প্রকাশিত র‌্যাঙ্কিংয়ে তারা ১২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরানের সর্বোচ্চ অবস্থান হচ্ছে ১৮তম (যা তারা সর্বপ্রথম ২০০৫ সালে অর্জন করেছিল) এবং সর্বনিম্ন অবস্থান হচ্ছে ৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
* এএফসি এশিয়ান কাপ
:* **চ্যাম্পিয়ন:** ১৯৬৮, ১৯৭২, ১৯৭৬
:* তৃতীয় স্থান: ১৯৮০, ১৯৮৮, ১৯৯৬, ২০০৪, ২০১৯
:* চতুর্থ স্থান: ১৯৮৪
* এশিয়ান গেমসে ফুটবল
:* স্বর্ণ পদক: ১৯৭৪, ১৯৯০, ১৯৯৮
:* রৌপ্য পদক: ১৯৫১, ১৯৬৬

### আঞ্চলিক
* পশ্চিম এশীয় ফুটবল ফেডারেশন চ্যাম্পিয়নশিপ
:* **চ্যাম্পিয়ন:** ২০০০, ২০০৪, ২০০৭*, ২০০৮
:* রানার-আপ: ২০১০
:* তৃতীয় স্থান: ২০০২
* ইকো কাপ
:* **চ্যাম্পিয়ন:** ১৯৬৫, ১৯৭০, ১৯৯৩
:* রানার-আপ: ১৯৬৭, ১৯৬৯, ১৯৭৪

### আন্তর্জাতিক
* এএফসি/ওএফসি চ্যালেঞ্জ কাপ
:* **চ্যাম্পিয়ন:** ২০০৩
* আফ্রো-এশীয় কাপ অফ নেশন্স
:* রানার-আপ: ১৯৯১

## আরও দেখুন

* ইরানের খেলাধুলা
** ইরানে ফুটবল
*** ইরানে মহিলা ফুটবল
* ফুটবল ফেডারেশন ইসলামী প্রজাতন্ত্র ইরান (আইএফএফ)
* ইরানের মহিলা জাতীয় ফুটবল দল
** ইরান জাতীয় মহিলা ফুটবল দলের ফলাফল
** ইরান মহিলা আন্তর্জাতিক ফুটবলারদের তালিকা
* ইরান জাতীয় মহিলা অনূর্ধ্ব-২০ ফুটবল দল
* ইরান জাতীয় মহিলা অনূর্ধ্ব-১৭ ফুটবল দল
* ইরান জাতীয় মহিলা ফুটবল দল
* ইরান জাতীয় ফুটবল দল

## তথ্যসূত্র

## বহিঃসংযোগ
* 
* ফিফা-এ ইরান জাতীয় ফুটবল দল  
* এএফসি-এ ইরান জাতীয় ফুটবল দল 


বিষয়শ্রেণী:এশিয়ার জাতীয় ফুটবল দল
ক্যাপটেনের মেয়ে

***ক্যাপটেনের মেয়ে*** (, *Kapitanskaya dochka*) হচ্ছে রুশ লেখক আলেক্সান্দ্‌র পুশকিনের একটি ঐতিহাসিক উপন্যাস। এটি ১৮৩৬ সালে সাহিত্যপত্র *[[Sovremennik]]*-এর চতুর্থ সংখ্যায় প্রথম প্রকাশিত হয়। এতে ক্যাপটেনের মেয়ে আর জনৈক তরুণ অফিসারের প্রেমের কাহিনী আছে যা ১৭৭৩-১৭৭৪ সালের রাশিয়ায় ইয়েমেলিয়েন পুগাচেভের নেতৃত্বে যে গণবিদ্রোহ হয়েছিল সেই ইতিহাসের প্রেক্ষাপটে রচিত।

বইটি বাংলায় অনুবাদ করেন অমল দাশগুপ্ত।

## বহিঃসংযোগ

* রুশ ভার্চুয়াল গ্রন্থাগারে «Капитанская дочка»

## তথ্যসূত্র

বিষয়শ্রেণী:১৮৩৬-এর বই
বিষয়শ্রেণী:আলেক্সান্দ্‌র পুশকিনের উপন্যাস
বিষয়শ্রেণী:কাহিনীতে ১৭৭৩
বিষয়শ্রেণী:কাহিনীতে ১৭৭৪
বিষয়শ্রেণী:রুশ উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
বিষয়শ্রেণী:সাহিত্যের নারী চরিত্র
আসসানসা ভিলা

**আসসানসা ভিলা** () হল উত্তর সুইডেনের উমিয়ায় অবস্থিত একটি তালিকাভুক্ত ভবন। স্থপতি র‍্যাগণার ওস্টবার্গ এর নকশা করেন এবং কর্নেল উইলহেম আসসান-এর জন্য ১৯০৬ সালে এর কাজ শেষ হয়। বর্তমানে ভবনটি একটি রেস্তঁরা হিসেবে কাজ করছে।

## ভবন
ওস্টবার্গ উমিয়ার বেশ কয়েকটি ভবনের নকশা করেন। তবে মূলত স্টকহোমের টাউন হলের জন্যই তিনি বিখ্যাত।

স্খারিস্কার ভিলার ন্যায় এই ভিলাটিও জাতীয় রোমান্টিক ধাঁচে নির্মিত হয়েছে। স্খারিস্কার ভিলাও এই স্থপতি কর্তৃক আগের এর বছরে নির্মিত হয়েছিল। ভিলাটি একটি পাথর ও থামালের ফাউন্ডেশন দ্বারা নির্মিত।

১৯৮০ সাল থেকে এটি তালিকাভুক্ত ভবন হিসেবে স্বীকৃত। ওস্টবার্গ উমিয়ায় অপর একটি ভবন নির্মাণ করেছিলেন এবং এটি ছিল একটি থিয়েটার। দুর্ভাগ্যজনকভাবে থিয়েটারটি কাঠ দিয়ে তৈরি হয়েছিল এবং ১৯১৩ সালে পুড়ে যায়।

এটি উমিয়ার কেন্দ্রে উমে নদীর ডানপাশ দিয়ে অবস্থিত। এখানে দীর্ঘদিন উমিয়া কারখানা ও হ্যান্টভার্ক্সফোরেনিং ছিল, তাই একে হস্তশিল্পের ঘর বলা হত। বর্তমানে এতে শুধুমাত্র রেস্তঁরাই রয়েছে।

চিত্র:Umeå stadsarkiv-1916-Interiör från Aschanska villan.jpg|কর্নেল আসসানের বাড়ির অভ্যন্তর (১৯১৬)।
চিত্র:Umeå stadsarkiv-1916-Aschanska villan.jpg|১৯১৬ সালে ভাসাগাটান থেকে এক্সট্রিওরবিল্ড।


## তথ্যসূত্র


বিষয়শ্রেণী:ভ্যাস্টারবটেন প্রদেশের চিহ্নিত ভবন
বিষয়শ্রেণী:উমিয়ার ভবন ও স্থাপত্য
বিষয়শ্রেণী:উমিয়া
ওয়েসলি স্নাইডার

**ওয়েসলি স্নাইডার** () (জন্ম: ৯ জুন ১৯৯৮৪; আটরেচট, নেদারল্যান্ডস) হচ্ছেন ওলন্দাজ ফুটবলার যে বর্তমানে তুর্কী ক্লাব গালতাসারায়ের ও নেদারল্যান্ডস জাতীয় ফুটবল দলের হয়ে খেলছেন। তাকে ইউইএফএ কর্তৃক মিডফিল্ডার অফ দ্যা সিসোন ও ২০১০ সালে ফিফার শ্রেষ্ঠ তিন মাঝমাঠের খেলোয়াড়ে ভূষিত হন। তিনি এএফসি আজেক্সের তরুন বিভাগ ২০০২ সালে মূল ক্লাবে যোগ দেন। ২০০৭ সালে তাকে ২ কোটি ৭০ লাখ ইউরোতে রিয়াল মাদ্রিদের কাছে বিক্রি করা হয়। প্রথম মৌসুমে ক্লাবের সাথে লা লিগা জেতার পর ২০০৯ সালে তাকে ইতালির ইন্টার মিলানের কাছে ১ কোটি ৫০ লাখ ইউরোতে বিক্রি করা হয়। তিনি ইন্টার মিলানের হয়ে সিরি এ, উয়েফা চ্যাম্পিয়নস লিগ, ফিফা ক্লাব বিশ্বকাপ ও কোপা ইতালিয়া জেতেন। ২০১৩ তুর্কী ক্লাব গালতাসারায়ের কাছে ৭৫ লাখ ইউরোতে বিক্রি করা হয়। তিনি দলকে সুপার লিগ জিততে সাহায্য করেন।

স্নাইডার পূর্বে বিভিন্ন তরুন দলের প্রতিনিধিত্ব করেছেন। মাত্র আঠারো বছর বয়েসে ২০০৩-এর এপ্রিলে ওলন্দাজ জাতীয় দলের হয়ে অভিষেকের পর তিনি দেশের হয়ে ২০০৬ ও ২০১০ বিশ্বকাপে এবং ২০০৪, ২০০৮ ও ২০১২ ইউরোতে দেশের হয়ে প্রতিনিধিত্ব করেন। ২০১০ ফিফা বিশ্বকাপে দলের তার দল ফাইনালে ওঠে কিন্তু স্পেনের কাছে ১-০ গোলে হেরে তারা দ্বিতীয় হওয়ার গৌরব অর্জন করে। এই বিশ্বকাপে স্নাইডার ব্রোঞ্জ বুট ও রূপ্য বল লাভ করেন।

## ক্যারিয়ার পরিসংখ্যান

### ক্লাব

*সর্বশেষ ১১-ই মে ২০১৪ পর্যন্ত হালনাগাদকৃত পরিসংখ্যান।*

### আন্তর্জাতিক

*সর্বশেষ ৫ই মার্চ ২০১৪ পর্যন্ত হালনাগাদকৃত পরিসংখ্যান।*

## তথ্যসূত্র

## বহিঃসংযোগ

* 
* Sneijder Wesley 2009/10 ইন্টার মিলানে প্রোফাইল 
* Sneijder Wesley profile Sportepoch
* ইএসপিএন সোকারণেটে প্রোফাইল 
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:গালাতাসারায় ফুটবল ক্লাবের খেলোয়াড়
বিষয়শ্রেণী:নেদারল্যান্ডসের আন্তর্জাতিক যুব ফুটবলার
বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার
বিষয়শ্রেণী:১৯৮৪-এ জন্ম
বিষয়শ্রেণী:রোমান ক্যাথলিক ধর্মে ধর্মান্তরিত
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:নেদারল্যান্ডসের পুরুষ আন্তর্জাতিক ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ওলন্দাজ প্রবাসী পুরুষ ফুটবলার
ডেভিড অ্যালেন (ক্রিকেটার)

**ডেভিড আর্থার অ্যালেন** (; জন্ম: ২৯ অক্টোবর, ১৯৩৫ - মৃত্যু: ২৫ মে, ২০১৪) ব্রিস্টলের হোরফিল্ডে জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ১৯৬০ থেকে ১৯৬৬ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন। ইংল্যান্ড ক্রিকেট দলের হয়ে টেস্ট ক্রিকেটে মূলতঃ ডানহাতি অফ-স্পিনার হিসেবে অংশগ্রহণ করেছেন **ডেভিড অ্যালেন**। পাশাপাশি তিনি ডানহাতে ব্যাটিংও চালাতেন।

প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের সদস্য ছিলেন। অবসর-পরবর্তী সময়ে ২০১১ সালে গ্লুচেস্টারশায়ার দলের সভাপতির দায়িত্ব পালন করেন তিনি।

## প্রারম্ভিক জীবন
১৯৫৩ থেকে ১৯৭২ সাল পর্যন্ত গ্লুচেস্টারশায়ার দলের পক্ষে কাউন্টি ক্রিকেটে অংশগ্রহণ করেন। ১৯৫৯ সালে প্রথমবারের মতো ইংল্যান্ড দলের পক্ষে খেলার জন্য মনোনীত হন। এরপর ১৯৬০ সালে বর্ষসেরা ক্রিকেট রাইটার্স ক্লাব যুব ক্রিকেটাররূপে পুনরায় দলে অন্তর্ভুক্ত হন। তৎকালীন সময়ের সকল টেস্টভূক্ত দেশে তিনি সফর করেছেন।

## খেলোয়াড়ী জীবন
সমগ্র খেলোয়াড়ী জীবনে তিনি ৩৯ টেস্টে অংশ নিয়েছেন। ফ্রেড টিটমাস ও রে ইলিংওয়ার্থের ন্যায় অল-রাউন্ডারের তুলনায় তার ব্যাটিং গড় ভাল ছিল। ১৯৬১-৬২ মৌসুমে ভারত ও পাকিস্তান সফরে অনুষ্ঠিত টেস্ট সিরিজগুলোয় তিনি একাকী ৪৮২ ওভার বোলিং করেছিলেন। ১৯৬৩ মৌসুমে সফরকারী ওয়েস্ট ইন্ডিজের বিপক্ষে লর্ডসে অনুষ্ঠিত খেলায় অংশগ্রহণ করে স্মরণীয় হয়ে আছেন। ফাস্ট বোলার ওয়েস হলের চূড়ান্ত ওভারের শেষ দুই বল ঠেঁকিয়ে দলকে নিশ্চিত পরাজয় থেকে ড্রয়ের পথে নিয়ে যান। শেষ উইকেট জুটিতে অন্যপ্রান্তে কলিন কাউড্রে প্লাস্টার দিয়ে মোড়ানো বাহু নিয়ে আহত অবস্থায় ক্রিজে অবস্থান করছিলেন। সিডনিতে অনুষ্ঠিত ১৯৬৫-৬৬ মৌসুমের অ্যাশেজ সিরিজের তৃতীয় টেস্টে শেষ দুই উইকেটের জুটিতে ৯৩ রান সংগ্রহ ও ৪/৪৭ বোলিং পরিসংখ্যান গড়ে ইংল্যান্ডকে ইনিংস ও ৯৩ রানে জয়ী করতে ভূমিকা রাখেন।

## তথ্যসূত্র

## আরও দেখুন
* কেন ব্যারিংটন
* জন রিচার্ড রিড
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## বহিঃসংযোগ
* 
* 

বিষয়শ্রেণী:১৯৩৫-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:১৯৪৬ থেকে ১৯৬৮ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:কম্বাইন্ড সার্ভিসেসের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:টি. এন. পিয়ার্স একাদশের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:ব্রিস্টলের ক্রীড়াবিদ
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আলি আঃয়ে লৃগাং

থাম্ব|আলি আঃয়ে লৃগাং উৎসবে নৃত্যরতা মিশিং মহিলারা
**আলি আঃয়ে লৃগাং** অসমের মিছিং বা মিরি জনজাতির বসন্ত ঋতুতে পালন করা উৎসব। ফাল্গুনৰ প্ৰথম বুধবারে এই উৎসব পালন করা হয়। ইহার অপর নাম শস্য বা কঠিয়া সিঁচার আরম্ভনি উৎসব। প্রথম অবস্থায় এই উৎসব ফাল্গুন, চৈত্র ও বৈশাখ মাসের প্রথম বুধবারে পালন করা হতো, যদিও ১৯৫৫ সাল থেকে এই উৎসব ফাল্গুন মাসের প্রথম বুধবার থেকে পালিত হয়ে আসছে। মিসিং ভাষায় আলি অর্থ শস্য, আঃয়ে অর্থ ফল, লৃগাং অর্থ রোপণ করা। শস্য রোপণ করার পর পুরুয়-মহিলা, বয়স্ক, বৃদ্ধেরা সমবেত হয়ে ভোজন করে ও নানান নৃত্য পরিবেশন করনে।

## বিশ্বাস
মিসিং লোকবিশ্বাস মতে দেবতাদের সন্তুষ্ট নাকরলে পৃথিবীতে বৃষ্টি হয়না, আর বৃষ্টি না হলে শস্য উৎপাদন হবেনা। তাই দেবতাদের নাচ-গানের মাধ্যমে প্রসন্ন করাতে হয় ।

## উৎসবের বিবরণ
উৎসবের প্রায় তিন সপ্তাহ আগের থেকে মিসিং মহিলারা আপং নামক সুরা বানানোর জন্য প্রয়োজনীয় সামগ্রী জোগাড় করতে থাকেন। মিসিং মেয়েরা হস্তশিল্পে নানান মনোহর প্রাকৃতিক চিত্র বিশিষ্ট মসাং, এগ, রি বি গাছেম, গেরঃ দুমরি বা মনর ইত্যাদি তৈরী করে নিজেদেরকে উপহার দেন। গৃহিণীরা প্রাতঃকালে উঠে উঠান, ঘর পরিষ্কার করেন ও নদী-খাল,বিল থেকে মাছ ধরেন। মিসিং মেয়ে ও মহিলারা ভাত দিয়ে পোরো আপং ও নগীন আপং নামক সুরা প্রস্তুত করেন। তারা জলে চাল সিদ্ধ করে পাতায় মুড়ে পুরাং আপিন নামক এক বিশেষ ধরনের খাবার প্রস্তুৎ করেন। ঘরের অভিভাবকের উপস্থিতিতে অন্যান্য সদস্যেরা ধানখেতে ধানের বীজ রোপণ করেন। চাঁরটি মেডেলা গাছের ডাল খেতের চারদিকে গর্ত খুঁড়ে উলম্ব অবস্থায় রাখা হয়। সাদা সুতা দিয়ে মেডেলা গাছের পাতা একত্রিত করে বেঁধে আপং ঢালা হয় ও প্রার্থনা করা হয়। এই অনুষ্ঠান প্রতিটি মিসিং পরিবারে পালন করা হয় । খেত থেকে এসে সবাই ভোজন করেন। সন্ধ্যাকালে "গুমরাগ" নৃত্যে সবাই অংশগ্রহণ করেন। এই নৃত্য গ্রামের পূর্বপ্রান্তের বাড়ি থেকে শুরু হয় এবং ধীরে ধীরে নদীর তীর পর্যন্ত করা হয়। এই নাচ প্রতিটি বাড়ির উঠোনে চক্রাকারে ঘুরে ঘুরে করা হয়। এই উৎসবের গানে মানুষের প্রেম, দুঃখ, কষ্ট, যন্ত্রণা ও প্রতিদিনের বিভিন্ন অভিজ্ঞতার কথা উঠে আসে।

## তথ্যসূত্র


## বহিঃসংযোগ
* indianetzone ওয়েবসাইটে আলি আঃয়ে লৃগাং উৎসবে বর্ণনা
* 
* 

বিষয়শ্রেণী:আসামের উৎসব
বিষয়শ্রেণী:মিচিং জনগোষ্ঠী
বিষয়শ্রেণী:বসন্ত উৎসব
বিষয়শ্রেণী:ফেব্রুয়ারি উদ্‌যাপন
বিষয়শ্রেণী:ভারতের বসন্ত উৎসব
কোনসটভ্যাগেন জু অ্যালভার

**কোনসটভ্যাগেন জু অ্যালভার** (; বাংলা উচ্চারণ: মধ্যখানের *জু* শব্দটির উচ্চারণে *স* ও *জ* একত্রে উচ্চারিত হবে) উত্তর সুইডেনের ভ্যাস্টারবটে্নে অবস্থিত একটি পর্যটক আকর্ষণ ও শৈল্পিক সড়কের পথ। সমুদ্রের উপকূল ঘেঁষে প্রায় ৩৫ মাইল দীর্ঘ পথ অতিক্রম করেছে এই শিল্পকর্মটি।

## বর্ণনা
হমসুন্ডের উমিয়া উপকূল থেকে সাতটি নদীর এ শিল্পকর্মটি বোথনিয়া উপকূলের ভ্যাস্টারবটেন থেকে বোর্গাফজাল পর্যন্ত যায়। এটি উমিয়া ও ডরোটিয়ার মধ্যদিয়ে যায়। এই শিল্পর রুট ই১২, হাইওয়ে ৯২ ও কান্ট্রি রোড ১০৫২ কে অনুসরণ করে। ১৯৯৭ সাল থেকে এই সড়কের পাশে মোট ১৩টি শিল্পকর্মকে রাখা হয়েছে। এই শৈল্পিক রাস্তা প্রায় ৩৫ মাইল লম্বা এবং ভিন্ডেলালভেন, উমে, ওরিয়ালভেন, লজডিয়ালভেন, গিডিয়ালভেন, অ্যাঙ্গারমানালভেন ও স্যাক্সালভেন নদীকে অতিক্রম করেছে। বেসরকারি সংস্থা *কোনস্টভাগেন সেভেন রিভারস* পাঁচটি পৌরসভার সহায়তায় এই প্রকল্প সম্পাদন করেন।

তবে সাধারণত একটি শিল্পকলা খারাপ আবহাওয়ার কারণে নামিয়ে রাখা হয়।

## ভাস্কর্য
[thumbnail|right|২০১১ সালের আগস্টে ধারণকৃত [বাগবোলেতে অবস্থিত "৮১১" শিল্পকর্মর ছবি।]]

* ম্যাটস কাল্ডেবর্গ এর *লোকেশন নর্থ ৬৩ ডিগ্রীস ৪০.৮ মিনিটস ইস্ট ২০ ডিগ্রীস ২০.৬ মিনিটস*, গ্যালভানাইজিং-কৃত স্টিল, উমিয়া বন্দর 
* ফ্রেডরিক রেটম্যান এর *৮১১*, ১৯৯৮, বাগবোলে 
* ফ্রেডরিক রেটম্যান এর *৮:১১ এ.এম.*, ১৯৯৮, বাগবোলে   
* কেন্ট কার্লসন এর *হ্যাগরিং*, ১৯৯৯, ভ্যানাস ও বিজুরহম-এর মধ্যপথে     
*উলফ রলফ এর *এল্ডসোফা* , ইট, ই১২/রিকসভাগ ৯২ এর পশ্চিম ছেদে, ভ্যানাসভাগেন-এর পূর্বপাশের প্রবেশপথ   
*কেন্ট কার্লসন এর *মিরেজ*   
* ম্যাটিয়াস বাডিন ও লিন্ডা বাডিন এর *ওহ ইউ লাভলি কান্ট্রি*, ২০১১, বালসজো, বিজুরহম থেকে ৫&nbsp;কিমি পশ্চিমে
* জ্যাকব ডালগ্রেন এর *ভ্যাগাবস্ট্রাকশন*, ২০১১, লগডিয়ালভান-এ, বিজুরহম থেকে ২৩&nbsp;কিমি. পশ্চিমে
* সিগুর্ডর গুডমুন্ডসন এর *পোয়েম ইমাজিনারি রিভার*, ব্রোঞ্জ, জিডিয়ালভেন-এর সংরক্ষিত অঞ্চল স্কিনমুডসেলেট থেকে ৬ কিমি পশ্চিমে, ফ্রেডেরিকা থেকে ৬ কিমি পশ্চিমে  
* মাইকেল রিকটার এর *আ চার্জড স্পেস*, এসেলে থেকে ৭&nbsp;কিমি পশ্চিমের জলাভূমিতে ও হামার গ্রাম থেকে সামাণ্য পশ্চিমে  
* *হেভেন*, সলফ্রিড মর্টেনসন এর শান্তি, কনক্রিট, পাহাড়ের ওপর, 5ডরোথিয়া থেকে ৫ কিলোমিটার পশ্চিমে ও হাইল্যান্ড-এর গ্রাম থেকে ৫ কিলোমিটার পশ্চিমে   
* ওলোভ টলস্ট্রম এর *লাইট ফেনোমেনা*, পাইলস ও হেডলাইট, লিটল - আর্কসজন-এর ঢাল, ডরোথিয়া থেকে ৬২&nbsp;কিমি পশ্চিমে এবং স্টরব্যাক গ্রাম থেকে ১.৫ কিমি পশ্চিমে       
* অ্যানে-কারিন ফুরুনেস এর *নিয়েবিজ্ঞার্কভিনান*, ২০০৩, ভার্পসজো গ্রামের প্রাক্তন গ্রীষ্মের তৃণক্ষেত্র, এসেলে থেকে ৩২&nbsp;কিমি. পশ্চিমে  ,মার্বেল, ২০০৪, ওর্মসজো গ্রামের একটি দোকানে, ডরোথিয়া থেকে ৩০ কিমি পশ্চিমে, ১৯৩৬ সালের তথাকথিত ওর্মসজুলিকানএ ১৪ জন লগ ফ্লোটারের মৃত্যুর স্মৃতিতে অঙ্কিত।  

## আরো দেখুন
* ক্রুটজেলসভ্যাগেনস স্কাল্পচারস্ট্রাক

## তথ্যসূত্র

### টীকা

### গ্রন্থবিবরণী
* The Journal Vasterbotten 99-1 . The article "Moving History"

## বহিঃসংযোগ
* কোনসটভ্যাগেন সাতটি নদীর ওয়েবসাইট
* স্লাইডশো

বিষয়শ্রেণী:সুইডেনের পর্যটকদের গন্তব্য
বিষয়শ্রেণী:সুইডেনের ভাস্কর্যর পার্ক
বিষয়শ্রেণী:ভ্যাস্টারবটেনের পথরেখা
বিষয়শ্রেণী:উমিয়ার পাবলিক শিল্প
বিষয়শ্রেণী:ভ্যানাসভ্যাগেন পৌরসভা
বিষয়শ্রেণী:বিজুরহম পৌরসভা
বিষয়শ্রেণী:এসেলে
বিষয়শ্রেণী:ডরোথিয়া
সারা খান

**সারা খান** হলেন একজন ভারতীয় মডেল এবং অভিনেত্রী। তিনি ২০০৭ সালের মিস মধ্য প্রদেশ খেতাব বিজয়ী। তিনি "সাপনা বাবুল কা.... বিদাই", "রাম মিলায়ে জোড়ি" এবং "জুনুন - এইসি নাফরাত তো ক্যায়সে ইশক" ধারাবাহিকে অসাধারন অভিনয়ের সুবাদে অত্যন্ত সুপরিচিত একজন ব্যক্তিত্ব।

## কর্মজীবন
খানের প্রথম টেলিভিশন ধারাবাহিক "সাপনা বাবুল কা .... বিদাই" এ সাধনা চরিত্রে প্রথম অভিনয় করেন। এরপর ২০০৮ সালে তিনি "ক্যা আপ পান্ছবি পাস সে তেজ হ্যায়?" একজন তারকা প্রতিযোগী হিসেবে হাজির হন। সাথে ছিলেন "সাপনা বাবুল কা ... বিদাই" এর পর্দার বোন হিসেবে অভিনয় করা পারুল চৌহান। তারা দুজনই খেলায় অংশগ্রহণ করেন এবং তাদের জেতা টাকা ভারতের দাতব্য সংস্থা "হেল্প এজে" দান করেন।

তিনি একজন সেলিব্রেটি অতিথি হিসেবে ২০০৮ সালের ২০ সেপ্টেম্বরে আনগাদ হাসিজা, পারুল চৌহান এবং কিনসুক মহাজনের সাথে "আমুল স্টার ভয়েজ অব ইন্ডিয়া ২" মৌসুমে হাজির হন। এছাড়াও তিনি ২০০৯ সালের আগস্টে সালমান খান কর্তৃক আমন্ত্রিত জনপ্রিয় টেলিভিশন অনুষ্ঠান "১০ কা দাম" এবং সনি টিভিতে সম্প্রচারিত একটি নাচের আপাতবাস্তব টেলিভিশন অনুষ্ঠান "ড্যান্স প্রিমিয়ার লিগ" আমন্ত্রণ জানানো হয়।
                                        
### ব্যক্তিগত জীবন
খান ২০১০ সালের বিগ বস ৪ মৌসুমে আলী মার্চেন্টকে বিয়ে করেন; কিন্তু ২০১১ সালে তারা মাত্র ২ মাস পরে বিবাহ বিচ্ছেদ করেন।

## চলচ্চিত্র
* ২০১৪*এম৩-মিড সামার মিডনাইট মুম্বাই* - মাধুরী চরিত্রে

## টৈলিভিশন
### ধারাবাহিক

### অন্যান্য টেলিভিশন অনুষ্ঠান

## পুরস্কার

## তথ্যসূত্র




## বহিঃসংযোগ

*
* 
*
*
 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:মধ্যপ্রদেশের নারী মডেল
বিষয়শ্রেণী:ভোপালের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:১৯৮৯-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় সুন্নি মুসলিম
চাঁদের মত বউ

***চাঁদের মত বউ*** ২০০৯ সালে মুক্তিপ্রাপ্ত একটি বাংলাদেশী বাংলা নাট্য চলচ্চিত্র। চলচ্চিত্রটি পরিচালনা করেছেন মোহাম্মদ হোসেন এবং প্রধান ভূমিকায় অভিনয় করেছেন রিয়াজ, শাবনূর ও নিপুন। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, ডলি জহুর ও মিশা সওদাগর।

## অভিনয়শিল্পী
* রিয়াজ - সাগর চৌধুরী 
* শাবনূর - ঝর্ণা
* নিপুন - প্রিয়া 
* ডলি জহুর - সাগর'র মা 
* এটিএম শামসুজ্জামান - ঝরনা'র বাবা
* মিশা সওদাগর - প্রিয়া'র বাবা 
* কাবিলা - ঝর্ণার ভাই
* জামিলুর রহমান শাখা - সাগর'র অফিসের স্টাফ 
* সিরাজ হায়দার -
* আবু সায়ীদ খান -

## সম্মাননা
*চাঁদের মত বউ* চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা পার্শ্বচরিত্রে অভিনেত্রী পুরস্কারসহ মোট দুটি পুরস্কার লাভ করে।

### জাতীয় চলচ্চিত্র পুরস্কার
* সেরা পার্শ্বচরিত্রে অভিনেত্রী: নিপুন
* সেরা সংলাপ রচয়িতা: মুজতবা সউদ

## সংগীত
*চাঁদের মত বউ* চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আলম খান ও আলী আকরাম শুভ। ছবিতে মোট ছয়টি গান রয়েছে।

## তথ্যসূত্র

## বহিঃসংযোগ
*  - এ

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র‎
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
রিভারসাইড গ্রাউন্ড

**রিভারসাইড গ্রাউন্ড** ইংল্যান্ডের ডারহ্যাম কাউন্টির চেস্টার-লি-স্ট্রিটে অবস্থিত একটি ক্রিকেট মাঠ। প্রচারসত্ত্বজনিত কারণে আনুষ্ঠানিকভাবে এ মাঠটি **এমিরাটস ডারহ্যাম আন্তর্জাতিক ক্রিকেট মাঠ** নামে পরিচিতি পাচ্ছে। ডারহ্যাম কাউন্টি ক্রিকেট ক্লাবের অনুশীলনী মাঠ হিসেবে ব্যবহৃত হয়। এছাড়াও এখানে বেশকিছুসংখ্যক সফরকারী দলের বিপক্ষে ইংল্যান্ড ক্রিকেট দলের মধ্যকার আন্তর্জাতিক ক্রিকেট খেলার আয়োজন করা হয়। মাঠের উত্তর-পূর্ব প্রান্তে লামলে প্রাসাদ অবস্থিত। আন্তর্জাতিক পর্যায়ের ক্রিকেটে দর্শক ধারণের উপযোগী করে অস্থায়ীভিত্তিতে মাঠের উত্তর-পূর্ব প্রান্তে আসন সংখ্যা বৃদ্ধি করা হয়। স্থায়ী ও অস্থায়ীভাবে মাঠের পূর্ণাঙ্গ দর্শক ধারণ সক্ষমতা হচ্ছে ১৭,০০০।

## ইতিহাস
১৯৯১ সালে ডারহ্যাম ক্লাবের আবেদনের প্রেক্ষিতে প্রথম-শ্রেণীর ক্রিকেটে অংশগ্রহণের শর্ত হিসেবে টেস্ট খেলার উপযোগী করে স্টেডিয়াম নির্মাণের কথা বলা হয়। ১৯৯০ সাল থেকেই এ মাঠ নির্মাণের প্রস্তুতি নেয়া হয় যা অদ্যাবধি বিভিন্ন ধাঁপে অগ্রসর হচ্ছে। ১৯৯৩ সালে মাঠের বহিরাবরণ ও খেলার আচ্ছাদন তৈরি শুরু করা হয়। কাউন্টি চ্যাম্পিয়নশীপের প্রথম তিন মৌসুমে ক্লাবটি কাউন্টির বিভিন্ন স্থানে খেলতে থাকে। ১৯৯৫ মৌসুমে এ মাঠটিতে ক্রিকেট খেলার উপযোগী করা হয়। ১৮ মে, ১৯৯৫ তারিখে ডারহ্যাম বনাম ওয়ারউইকশায়ারের মধ্যে প্রথম খেলার উদ্বোধন করা হয়। ১৯৯৬ সালে রাণী দ্বিতীয় এলিজাবেথ ক্লাবের ডন রবসন প্যাভিলিয়ন উদ্বোধন করেন।

## তথ্যসূত্র

## আরও দেখুন
* ইংল্যান্ড ক্রিকেট দল
* টেস্ট ক্রিকেট মাঠের তালিকা
* ২০১৪ শ্রীলঙ্কা ক্রিকেট দলের ইংল্যান্ড সফর
* একদিনের আন্তর্জাতিক ক্রিকেট মাঠের তালিকা

## বহিঃসংযোগ
* Durham CCC 
* Riverside Ground on Cricinfo
* Riverside Ground on ECB

বিষয়শ্রেণী:কাউন্টি ডারহ্যামের ক্রিকেট মাঠ
বিষয়শ্রেণী:ইংল্যান্ডের টেস্ট ক্রিকেট মাঠ
বিষয়শ্রেণী:১৯৯৫-এ সম্পন্ন ক্রীড়া মাঠ
বিষয়শ্রেণী:১৯৯৫-এ ইংল্যান্ডে প্রতিষ্ঠিত
মন্তরসো ভিচেন্তিনো

**মন্তরসো ভিচেন্তিনো** (, ভেনেতীয়: Montorso) ইতালির ভেনেতো অঞ্চলের ভিচেন্সা প্রদেশের একটি কমুনে। এই কমুনের জনসংখ্যা প্রায় ৩,২২৭ জন।
কিয়াম্পো উপত্যকার কেন্দ্রে, ষাটের দশক থেকে এই এলাকায় অর্থনৈতিক বিবর্তন শুরু হয়।
## ইতিহাস

ত্রয়োদশী শতাব্দীতে এর নাম ছিল ** মন্তুরসিউম** (ইংরেজিতে : **Montursium**)এবং চতুর্দশ শতাব্দীতে ছিল **মন্তুরসিও** (ইংরেজিতে : **Montursio**) । সম্ভবত রোমান নাম উরসিও বা উরসো থেকে এটি আসে। একাদশ শতাব্দীতে মন্তরসো গঠিত হয়। পাহাড় ফ্রাত্তা-এর পাশের দুর্গে। শহরটি ১২৬৬ সালে পাদোভানদের কাছে হস্তান্তর হয়, যারা দুর্গটি পুনঃগঠন করে। যা ১৩১১ সালে স্কালিয়েরিরা ধ্বংস করে ফেলে। এর পর এটি ভিচেন্সার অংশে চলে যায়।

## আকর্ষণীয় স্থান
* কিয়েজা দি সান বিয়াজো
* কিয়েসেত্তা দি সান মারচেল্লো
* তররে মেদিয়েভালে
* ভিল্লা দা পরতো বারবারান
* ভিল্লা ভিসেন্তিন-সাক্কিয়েরো

## তথ্যসূত্র

## বহিঃসংযোগ
*(গুগল মানচিত্র)

বিষয়শ্রেণী:ভেনেতোর শহর ও নগর
আলজেরিয়া জাতীয় ফুটবল দল

**আলজেরিয়া জাতীয় ফুটবল দল** () হচ্ছে আন্তর্জাতিক ফুটবলে আলজেরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলজেরিয়ার ফুটবলের সর্বোচ্চ নিয়ন্ত্রক সংস্থা আলজেরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৩ সালের ৬ই জানুয়ারি তারিখে, আলজেরিয়া প্রথমবারের মতো আন্তর্জাতিক খেলায় অংশগ্রহণ করেছে; আলজেরিয়ার আলজিয়ার্সে অনুষ্ঠিত উক্ত ম্যাচে আলজেরিয়া বুলগেরিয়াকে ২–১ গোলের ব্যবধানে পরাজিত করেছে। আলজেরিয়া হচ্ছে আফ্রিকা কাপ অফ নেশন্সের বর্তমান চ্যাম্পিয়ন, যারা ২০১৯ সালে সেনেগালকে ১–০ গোলের ব্যবধানে পরাজিত করেছে।

*আল খাদ্রা* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আলজেরিয়ার রাজধানী আলজিয়ার্সে অবস্থিত। বর্তমানে এই দলের ম্যানেজারের দায়িত্ব পালন করছেন দিয়ামেল বেলমাদি এবং অধিনায়কের দায়িত্ব পালন করছেন ম্যানচেস্টার সিটির মধ্যমাঠের খেলোয়াড় রিয়াদ মাহরিজ।

আলজেরিয়া এপর্যন্ত ৪ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের ১৬ দলের পর্বে পৌঁছানো, যেখানে তারা অতিরিক্ত সময়ে জার্মানির কাছে ২–১ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সেও আলজেরিয়া অন্যতম সফল দল, যেখানে তারা ২টি (১৯৯০ এবং ২০১৯) শিরোপা জয়লাভ করেছে।

লাখদার বেল্লুনি, বিল্লাল দাজিরি, আব্দুল হাফিজ তাসফাউত, ইসলাম স্লিমানি এবং হিল্লাল সুদানির মতো খেলোয়াড়গণ আলজেরিয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৪ সালের অক্টোবর মাসে প্রকাশিত র‌্যাঙ্কিংয়ে আলজেরিয়া তাদের ইতিহাসে সর্বোচ্চ অবস্থান (১৫তম) অর্জন করে এবং ২০০৮ সালের জুন মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আলজেরিয়ার সর্বোচ্চ অবস্থান হচ্ছে ৮ম (যা তারা ১৯৮১ সালে অর্জন করেছিল) এবং সর্বনিম্ন অবস্থান হচ্ছে ৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
* **[[আফ্রিকা কাপ অফ নেশন্স]]**
:**চ্যাম্পিয়ন** (২): ১৯৯০, ২০১৯
:রানার-আপ (১): ১৯৮০
:তৃতীয় স্থান (২): ১৯৮৪, ১৯৮৮
:চতুর্থ স্থান (২): ১৯৮২, ২০১০

* **[[আফ্রিকান গেমসে ফুটবল|আফ্রিকান গেমস]]**
:**চ্যাম্পিয়ন** (১): ১৯৭৮

* **[[আফ্রো-এশিয়ান কাপ অফ নেশন্স]]**
:**চ্যাম্পিয়ন** (১): ১৯৯১

* **[[মেডিটেরেনিয়ান গেমসে ফুটবল]]**
:**চ্যাম্পিয়ন** (১): ১৯৭৫
:রানার-আপ (১): ১৯৯৩
:তৃতীয় স্থান (১): ১৯৭৯

### অন্যান্য
* **[[ইসলামী সংহতি গেমস]]**
:তৃতীয় স্থান (১): ২০১৭

* **[[প্যান আরব গেমস]]**
:তৃতীয় স্থান (১): ১৯৮৫

* **[[ফিলিস্তিন কাপ অফ নেশন্স]]**
:তৃতীয় স্থান (২): ১৯৭২, ১৯৭৩

### পুরস্কার
* **[[ক্যাফ পুরস্কার#আফ্রিকান বর্ষসেরা জাতীয় দল|আফ্রিকান বর্ষসেরা জাতীয় দল]]**
:**চ্যাম্পিয়ন** (৮): ১৯৮০, ১৯৮১, ১৯৮২, ১৯৯০ (shared), ১৯৯১, ২০০৯, ২০১৪, ২০১৯

## তথ্যসূত্র

## বহিঃসংযোগ
*   
* ফিফা-এ আলজেরিয়া জাতীয় ফুটবল দল  
* ক্যাফ-এ আলজেরিয়া জাতীয় ফুটবল দল 


বিষয়শ্রেণী:আফ্রিকার জাতীয় ফুটবল দল
তারাক্ষ্যা কালীমন্দির, সুশুনিয়া

**তারাক্ষ্যা কালীমন্দির** পশ্চিমবঙ্গের পূর্ব বর্ধমান জেলার মন্তেশ্বর ব্লকের নিকটে সুশুনিয়া বা তারাশুশুনা নামক গ্রামে অবস্থিত একটি প্রাচীন কালী মন্দির।

## ইতিহাস
বাঘাসন পঞ্চায়েতের সুশুনিয়া বা  তারাশুশুনা গ্রামের প্রায় চারশো বছর ধরে তারাক্ষ্যা মাতার পুজোর চল গ্রামে। প্রথমে মাটির মন্দিরেই দেবীর আরাধনা হত। পরে কংক্রিটের মন্দির তৈরি করা হয়।

এলাকার জমিদার দেবেন্দ্রনাথ চট্টোপাধ্যায়ের আমলে পুজোর রমরমা শুরু হয়। বর্ধমানের রাজা তেজচন্দ্রের আমলে পুজোর জন্য ২৫২ বিঘা জমি দেওয়া হয়েছিল। তবে এখন সে জমি নেই। মন্দিরের ভিতর

রয়েছে পঞ্চমুণ্ডির আসন। জনশ্রুতি, ওই আসনে বসেই তারা নামে এক সাধক প্রথম দেবীর পুজো শুরু করেছিলেন। বাসিন্দারা জানান, সারা বছর গ্রামের মুখোপাধ্যায় ও চট্টোপাধ্যায় পরিবারের তত্ত্বাবধানে দেবীর পুজো হয়। জৈষ্ঠ্য মাসের চম্পক চতুর্দশীতে হয় মহাপুজো।

## বিগ্রহ
সুশুনিয়া গ্রামে অবস্থিত তারাক্ষ্যা দীঘি থেকে প্রাপ্ত কালী মূর্তি তারাক্ষ্যা কালী নামে খ্যাত। কালো রঙের চতুর্ভূজা ত্রিনয়না মূর্তিটি কষ্টিপাথরের তৈরী। পদ্মের ওপর অধিষ্ঠিত হয়ে দেবীমূর্তি শিবকে আলিঙ্গনরত অবস্থায় বামহাত দিয়ে শিবকে স্তন্যপান করাচ্ছেন। মূর্তির উর্দ্ধাংশ নিরাবরণ ও নিম্নাংশে লাল পট্টবস্ত্র রয়েছে। দেবীর ডানদিকে নিচের হাতে গদা ধরা রয়েছে। দুইপাশে জয়া বিজয়ার মূর্তি বর্তমান।

## পূজা
পূজার আগের দিন হয় দেবীর অধিবাস। প্রতি বছর অধিবাসের সন্ধ্যায় পূজায় হাজির থাকতে হয় স্থানীয় হোসেনপুর গ্রামের ভট্টাচার্য পরিবারের সদস্যদের। ওই পরিবারের এক সদস্য এক সময়ে বর্ধমানের রাজপরিবারের সভাপণ্ডিত ছিলেন। মূলমন্দিরের খানিক দূরে রয়েছে একটি জলাশয়। তারিক্ষা দিঘি নামেই পরিচিত সেটি। রেওয়াজ মেনে পুজোর দিন ওই দিঘির পাড়ে এক মন্দিরে আনা হয় দেবীকে। সারাদিন চলে পূজা। পরে দেবী ফিরে আসেন মূল মন্দিরে। পূজোর দ্বিতীয় দিন দেবীকে চতূর্দোলায় চাপিয়ে ঘোরানো হয় গোটা গ্রাম। গ্রামবাসীরা বাড়ির সামনে তৈরি করে বেদি। শুধু তারাশুশুনা গ্রাম নয়, প্রতিবার নিয়ম করে পাশাপাশি সিংহলি, হাটগাছা, বাঘাসন, কালুই, কুলি, ঘোড়াডাঙ্গা, হোসেনপুর, নাড়াগোয়ালিয়া গ্রামের কুমার সম্প্রদায়ের বিশেষ পুজো আসে।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:পূর্ব বর্ধমান জেলার হিন্দু মন্দির
বিষয়শ্রেণী:গৌড়ীয় স্থাপত্য
মন বসে না পড়ার টেবিলে

***মন বসে না পড়ার টেবিলে*** ২০০৯ সালে মুক্তিপ্রাপ্ত একটি বাংলাদেশী বাংলা রোমান্টিক কমেডি চলচ্চিত্র। চলচ্চিত্রটি পরিচালনা করেছেন আব্দুল মান্নান এবং ছবির প্রধান ভূমিকায় অভিনয় করেছেন রিয়াজ ও শাবনূর। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, সাদেক বাচ্চু ও দুলারী।
## শ্রেষ্ঠাংশে

## সম্মাননা
*মন বসে না পড়ার টেবিলে* কমেডি ধাঁচের এই চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা কৌতুক অভিনেতা পুরস্কার পুরস্কার নাভ করে।
### জাতীয় চলচ্চিত্র পুরস্কার
* সেরা কৌতুক অভিনেতা: এটিএম শামসুজ্জামান

## সংগীত
*মন বসে না পড়ার টেবিলে* চলচ্চিত্রটির সঙ্গীত পরিচালনা করেছেন দেবেন্দ্রনাথ চট্টপাধ্যায়। ছবিতে মোট ছয়টি গান রয়েছে।
## তথ্যসূত্র

## বহিঃসংযোগ
*  - এ

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র‎
কঙ্কালেশ্বরী কালীমন্দির, বর্ধমান

থাম্ব|নবরত্ন কঙ্কালেশ্বরী কালীমন্দির
**কঙ্কালেশ্বরী কালীমন্দির** পশ্চিমবঙ্গের পূর্ব বর্ধমান জেলার বর্ধমান শহরের নিকটে কাঞ্চননগর নামক স্থানে অবস্থিত একটি বিখ্যাত নবরত্ন কালী মন্দির। এই মন্দির দুহাজার বছরের চেয়েও পুরনো।

## বিগ্রহ
১৯১৩ খ্রিষ্টাব্দে (১৩২০ বঙ্গাব্দ) দামোদর নদের বন্যার সময় বর্ধমান শহরের পশ্চিমে নদীগর্ভ থেকে এই কালী মূর্তি পাওয়া যায়। মূর্তিটির বয়স আজ পর্যন্ত নির্ণয় করা হয়নি। মূর্তিটি আসলে তিন ফুট চওড়া ও পাঁচ ফুট লম্বা একটি অখণ্ড পাথর খোদিত বিগ্রহ বিশেষ। দুই দিকে চারটি করে, মোট আটটি হাত আছে। মূর্তিটি পাথরে খোদিত এবং মানব কঙ্কালের মতো দেখতে। বিগ্রহটি অষ্টভূজা, গলায় নরমুন্ডমালা, পদতলে শিব ও তার দুইপাশে দুইজন সহচরীর মূর্তি অবস্থিত। আটটি হাতে নরমুণ্ড, শঙ্খ, চক্র, ধনু, খড়্গ, পাশ ইত্যাদি রয়েছে। প্রতিমার দেহের শিরা উপশিরার নিখুঁত ভাস্কর্য বর্তমান।

## তথ্যসূত্র

বিষয়শ্রেণী:পশ্চিমবঙ্গের কালীমন্দির
বিষয়শ্রেণী:পূর্ব বর্ধমান জেলার হিন্দু মন্দির
বিষয়শ্রেণী:বর্ধমান
বাকড়ী বহুমুখী মাধ্যমিক বিদ্যালয়

**বাকড়ী বহুমুখী মাধ্যমিক বিদ্যালয়** যশোর জেলার বাঘেরপাড়া উপজেলার এগারোখান অঞ্চলের বাকড়ী গ্রামে অবস্থিত। বিদ্যালয়টি ১৯৩৫ সালে  প্রতিষ্ঠিত। 

## ইতিহাস
১৯৩৫ সালে নব প্রতিষ্ঠিত এই বিদ্যালয়কে উচ্চ ইংরেজি বিদ্যালয়ে উন্নীত করার উদ্দেশ্যে বাকড়ী গ্রামের মোহন লাল বিশ্বাস জমি দান করেন।  ১৯৪৫-১৯৪৬ সালে যথাক্রমে ৯ম ও ১০ম শ্রেণী খোলা হয়। ১৯৪৭ সালে বাকড়ী বহুমুখী মাধ্যমিক বিদ্যালয় মঞ্জুরি লাভ করে এবং ঐ সালে প্রথম ব্যাচ পরীক্ষা দেয়।

## বিদ্যালয় প্রাঙ্গণ

বিদ্যালয় প্রাঙ্গণের আকর্ষণীয় এবং সব থেকে পুরোনো হচ্ছে দুটি বটগাছ। এছাড়া একটি মনোরম পুকুরও বিদ্যালয় প্রাঙ্গণে বিদ্যমান। এর দক্ষিণ দিক রয়েছে একটি স্থায়ী মার্কেট। সপ্তাহে দুদিন এইখানে হাট বসে।  দক্ষিণ-পূর্ব কোণে রয়েছে মন্দির এবং তার নিকটেই বিপ্লবী নেতা এবং বিদ্যালয়ের প্রাক্তন শিক্ষক কমরেড অমল সেনের সমাধিস্থল এবং নির্মাণাধীন অমল সেন স্মৃতি কমপ্লেক্স। বিদ্যালয়ের বর্তমানে ছয়টি ভবন রয়েছে। এর মধ্যে একটি দোতলা, একটি একতলা এবং বাকিগুলো টিনের ছাউনি। দোতলা ভবনটি মূল একাডেমী ভবন হিসেবে ব্যবহৃত হয়। একতলা ভবনটি বিজ্ঞান ভবন এবং উত্তর দিকের টিনের ঘরটি কারিগরি বিভাগ ব্যবহার করে। বিদ্যালয়ে কম্পিউটার শিক্ষার জন্য একটি উন্নতমানের কম্পিউটার ল্যাব রয়েছে।

## খেলাধুলা
বিদ্যালয়ে প্রতিবছর নিয়মিত ভাবে ক্রিকেট এবং ফুটবল টুর্নামেন্ট আয়োজন করা হয়ে থাকে। এছাড়া স্বাধীনতা দিবস উপলক্ষে বিদ্যালয় প্রাঙ্গণে অ্যাথলেটিক্সের প্রতিযোগিতা অনুষ্ঠিত হয়। বিদ্যালয়ের ক্রিকেট, ফুটবল এবং ভলিবল টিম বিভিন্ন আন্তঃবিদ্যালয় টুর্নামেন্টে ক্রীড়া নৈপুণ্যের পরিচয় দিয়েছে। এছাড়া কিছু অ্যাথলেট বিভাগীয় পর্যায়ে প্রতিযোগিতা করার গৌরব অর্জন করেছে।

## সাংস্কৃতিক কর্মকাণ্ড
বাকড়ী বহুমুখী মাধ্যমিক বিদ্যালয় এতোদঞ্চলের সাংস্কৃতিক কর্মকাণ্ডের অন্যতম পীঠস্থান। স্বাধীনতা দিবসে প্রতিযোগিতামূলক সাংস্কৃতিক অনুষ্ঠান ছাড়াও বছরের বিভিন্ন সময়ে নানান অনুষ্ঠান বিদ্যালয়ের পক্ষ থেকে আয়োজন করা হয়ে থাকে।

## ফলাফল

## তথ্যসূত্র

বিষয়শ্রেণী:যশোর জেলার বিদ্যালয়
বিষয়শ্রেণী:১৯৩৫-এ প্রতিষ্ঠিত
দুর্লভা কালীমন্দির, বর্ধমান

**দুর্লভা কালীমন্দির** পশ্চিমবঙ্গের বর্ধমান জেলার বর্ধমান শহরের পশ্চিমে লাখুড্ডিপাড়া নামক স্থানে অবস্থিত একটি কালী মন্দির।

## বিগ্রহ
কথিত আছে, গোকুলানন্দ নামক এক সাধক দুর্লভা কালীমন্দির প্রতিষ্ঠা করেছিলন। এই মন্দিরে অষ্টধাতু নির্মিত কমলাত্নিকা বিগ্রহের মাথায় ছোট একটি গর্তে দুর্লভা কালী নামে খ্যাত কালী বিগ্রহের অবস্থান। পাথরে তৈরী এই বিগ্রহের উচ্চতা আনুমানিক ৮-৯ ইঞ্চি। পূজোর সময় এই গর্ত থেকে কালী মূর্তিকে বের করে এনে পূজো করা হয়।

## তথ্যসূত্র


বিষয়শ্রেণী:পশ্চিমবঙ্গের কালীমন্দির
বিষয়শ্রেণী:পূর্ব বর্ধমান জেলার হিন্দু মন্দির
বিষয়শ্রেণী:বর্ধমান
বাজাও বিয়ের বাজনা

***বাজাও বিয়ের বাজনা*** ২০১০ সালে মুক্তিপ্রাপ্ত একটি বাংলাদেশী বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন মোহাম্মদ হোসেন জেমী। এবং ছবির প্রধান দুটি চরিত্রে অভিনয় করেছেন রিয়াজ ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন ওয়াসিম, নুতন, জনা, কায়েস আরজু, আন্না, কমল এবং নবাগত খোল অভিনেতা রাজ ইব্রাহিম। এটি রিয়াজ-অপু বিশ্বাস অভিনীত দ্বিতীয় চলচ্চিত্র। প্রথমটি দেবাশীষ বিশ্বাস পরিচালিত *[[শুভ বিবাহ]]*।

## শ্রেষ্ঠাংশে

## সংগীত
*বাজাও বিয়ের বাজনা* চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আহমেদ কিসলু এবং ইমন সাহা।

## তথ্যসূত্র

## বহিঃসংযোগ
* 

বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র‎
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র